**ODJEL LOVSTVA I ZAŠTITE PRIRODE**

STUDIJ LOVSTVA I ZAŠTITE PRIRODE

**UPUTE ZA PISANJE SEMINARSKOG I ZAVRŠNOG RADA**

KARLOVAC, 2022.

Upute za pisanje seminarskih i završnih radova sastavljene su kako bi poslužile za pomoć pri pisanju seminarskih i završnih radova te da bi se postigla ujednačenost i prepoznatljivost pisanih radova na Odjelu. Materijal je sastavljen na način da korisniku preporučuje tehnički izgled rada, od tipa i veličine slova do broja riječi ili stranica.

Pisanje seminarskih radova prakticira se jer produbljuje teorijska saznanja iz proučavanog kolegija i samostalno služenje stručnom literaturom, domaćom i svjetskom, pod pratnjom mentora. Pridržavanje dogovorenim standardima pojednostavljuje donošenje ocjene pisanog rada.

Jednako tako, izrada završnog rada pokazuje samostalnost i stečeno znanje pri izradi stručnih radova te razvijanje timskog rada s mentorom.

Ako prilikom korištenja ovih uputa otkrijete neku grešku ili nelogičnost, ukažite na nju jer tako pridonosite kvaliteti ovog rada.

Autori

1. **SEMINARSKI RAD**

Pisanje seminarskih radova tijekom studija priprema studenta na završni rad. Seminarska forma nešto je kraća i jednostavnija od forme završnog rada. Uobičajeni opseg seminarskog rada je između 5 i 10 stranica. Rad mora biti pravopisno i gramatički ispravan te u duhu hrvatskog jezika. Visina i font slova ovise o razini i važnosti naslova. Visina teksta mora biti 12 točaka razumljivog fonta (Arial ili Times New Roman). Prored među redovima mora biti 1.5. Naslovi su visine 14 podebljano (bold), a visina podnaslova iznosi 12 također podebljano.

Stranice u radu moraju biti obrojčane počevši od UVODA. Brojevi stranica nalaze se u donjem desnom uglu, a font mora biti isti kao i font teksta. Radi bolje preglednosti teksta, uobičajeno je pisanje u odlomcima. Prilikom pisanja treba se koristiti bezličnim zamjenicama te pasivnim oblicima. Svakako treba izbjegavati osobne zamjenice. (npr. «Mjerili smo...» prikladnije bi bilo «mjereno je mjernom vrpcom...»).

Osnovni cilj pisanja radova je proširivanje i produbljivanje znanja iz materije nastavnog programa. Drugi, ne manje važan cilj, je stjecanje iskustva u pisanju stručnih radova.

Konačnu odluku o izgledu i sadržaju rada daje mentor. Seminari često daju sliku o studentu i njegovom zalaganju za određeni kolegij, što se uzima u obzir prilikom vrednovanja uspjeha na ispitu.

* 1. **Metodoogija izrade seminarskog rada**

Seminarski rad (stručni rad) sastoji se od sljedećih dijelova:

* naslovna stranica (vanjska stranica)
* sadržaj
* uvod
* razrada teme
* zaključak
* literatura
* popis priloga (tablice, grafikoni, sheme, slike)
  + 1. Naslovna stranica

Naslovnom stranicom uspostavlja se prvi kontakt s čitateljem. Stoga ona mora sadržavati osnovne podatke i biti odgovarajuće oblikovana. Primjer naslovne stranice nalazi se na stranici 5.

Naslovna stranica sadrži sljedeće podatke:

* Ime i prezime autora,
* Naslov rada
* Naznaku «SEMINARSKI RAD»,
* Naziv veleučilišta,
* Naziv kolegija iz kojeg je seminarski rad izrađen,
* Titulu, ime i prezime mentora,
* Mjesto, mjesec i godinu predaje rada

|  |
| --- |
| VELEUČILIŠTE U KARLOVCU ODJEL LOVSTVA I ZAŠTITE PRIRODE  STUDIJ LOVSTVA I ZAŠTITE PRIRODE  Petar Petrović  **AUTOHTONE LOVNE PASMINE PASA I NJIHOVA** UPORABA U LOVIŠTIMA RH SEMINARSKI RAD    Kolegij: Lovna kinologija  Mentor: Prof.dr.sc. Antun Alegro  Karlovac, 2015. |

* + 1. Sadržaj

Sadržaj je tematski sažetak rada i daje uvid u stranice rada na kojima se nalaze naslovi i podnaslovi poglavlja, podpoglavlja, odlomaka i drugih cjelina.

Naslov «SADRŽAJ» piše se « Align Left », velikim slovima na vrhu stranice. Stranica sadržaja se ne numerira. Preporučuje se decimalna numeracija podpoglavlja, odlomaka i dr.cjelina (npr. 1.1., 1.2., 1.2.1., ...). Numeracija stranica započinje na stranici UVODA rada; numeriraju se sve stranice, tj. kako stranice s tekstom, tako i stranice sa slikama, tablicama, grafikonima, ukoliko već nisu uklopljene u tekst.

Primjer:

**SADRŽAJ**

**POPIS PRILOGA** (tablice, grafikoni, slike) Stranica

1. **UVOD.**.............................................................................................1
2. **RAZRADA TEME**............................................................................2

2.1**. Lkjhghg**.........................................................................................5

2.1.1.Klkjljhkj.........................................................................................7

2.1.1.1. Kkkkjkjh....................................................................................7

2.1.2. HJHKH........................................................................................7

2.2. **KLJLK**...........................................................................................8

2.3. **LJHH**...........................................................................................10

1. **ZAKLJUČAK**................................................................................14
2. **LITERATURA**...............................................................................18

1.2.3.Tekst

*1.2.3.1. Uvod*

Tekst seminarskog rada započinje uvodom. Uvod sadrži osnovne naznake problema koji se obrađuje, način obrade problema i strukturu rada. Ovo je također poglavlje u kojem autor navodi zbog čega je izabrao određenu temu, dosadašnje spoznaje, svrhu rada. Ukoliko je provedeno istraživanje potrebno je opisati i metodu kojom se autor služio.

Naslov «UVOD» piše se velikim, štampanim slovima i označava arapskim brojem 1.

* + - 1. *Razrada teme*

Tekst mora biti pisan jasno, logičnim slijedom, pregledan (smisleno raspodijeljen), dokumentiran tablicama, grafičkim prikazima ili slikama. Svakom dijelu rada određuje se naslov. Naslovi poglavlja pišu se velikim tiskanim slovima, **podebljano**.

Poglavlja se dalje dijele na podpoglavlja koja se označavaju podnaslovima, a pišu se malim tiskanim slovima, podebljano. Po potrebi poglavlja se mogu podijeliti na odlomke i druge cjeline unutar odlomaka.

Sve slike, tablice i grafički prikazi označavaju se brojem. Naslov-opis slike ili grafičkog prikaza piše se ispod slike, a tablice iznad.

Prilikom navođenja znanstvenih naziva biljaka i životinja, obavezno je slijediti pravila binarne nomenklature kao u primjeru (*Capreolus capreolus* L.- srna obična), gdje se ime roda i vrste označava *italic pismom (skošeno).*

Primjer razrade teme na poglavlja i odlomke:

.

**2. DIVLJA SVINJA** *(Sus scrofa L.)*

**2.1. Klasifikacija i porijeklo**

**2.2. Rasprostranjenost, brojnost i status**

**2.6. Bolesti**

2.6.1. Bakterijske

2.6.1.1. Svinjska kuga

2.6.1.1.1. Klinička slika

2.6.2. Virusne

itd.

**Citiranje autora u tekstu (podataka, tvrdnji ili sl.):**

* + - jedan autor - (NYENHUIS, 1995)
    - dva autora - (PANEK i KAMIENIARZ, 1999)
    - više autora - (HELL i sur., 1997)

primjer

....prema nekim istraživanjima provedenim u Slovačkoj (HELL i sur., 1997) i Njemačkoj (NYENHUIS, 1995) navedeni vremenski uvjeti mogu utjecati na preživljavanje i zdravstveno stanje zečeva, međutim to u ovom slučaju ne možemo sa sigurnošću tvrditi.

....odabrana područja, u kojima su prevladavali usitnjeni posjedi, nude relativno povoljne životne uvjete za zeca (PANEK i KAMIENIARZ, 1999).

.... u Češkoj je utvrđeno da su veprovi teški između 200-250 kg (SLAMEČKA, 2000).

**Ako se autor citira u tekstu mora biti naveden i u popisu literature!**

* + 1. Zaključci

Zaključak treba ukratko prikazati rezultate do kojih se u radu došlo. Piše se na zasebnoj stranici.

Naslov «ZAKLJUČCI» piše se « Align Left » označava se arapskim brojem i piše se velikim štampanim slovima.

* + 1. Literatura

Popis literature dolazi iza zaključka. Naslov «LITERATURA» piše se « Align Left », pri vrhu stranice i to velikim, štampanim slovima. Označava se brojkom.

Sadrži popis svih izvornika tj. znanstvenih ili stručnih radova (članaka), monografija, zbornika, knjiga ili dr. izvora (internet) koji se spominju u radu.

Literaturni podaci moraju sadržavati: imena autora, godinu objavljivanja rada, naslov rada, naziv časopisa, broj volumena i stranice koje rad obuhvaća, a ukoliko citiramo knjigu: ime autora, godina izdanja, naslov knjige, izdavač, mjesto, broj stranice od kuda je citiran podatak.

Izvori se navode abecednim redom po prezimenu autora.

**Primjeri citiranja članka (stručni, znanstveni), 1 ili više autora:**

1. ALEGRO, A. (1981): Zaštita zeca. Lovački vjesnik, 90 (6), 137-139.

2. WASILEWSKI, M. (1991): Population dynamics of the European hare *Lepus*

*europaeus* Pallas, 1778 in Central Poland. Acta Theriologica, 36 (3-4), 267-

274.

3. PANEK, M., R. KAMIENARZ (1999): Relationships between density of brown

hare Lepus europaeus and Landscape structure in Poland in the years 1981-

1995. Acta Theriologica, 44, 67-75.

4. MARBOUTIN, E., Y. BRAY, R. PEROUX, B. MAUVY, A. LARTIGES (2003):

Population dynamics in European hare and sustainable harvest rates. J. Appl.

Ecol., 40, 580-591.

**Primjer citiranja knjige:**

1. SEMIZOROVA, I., J. ŠVARC (1987): Zajíc [Hare]. SZN, Praha, pp.168.

2. DARABUŠ, S., I.Z. JAKELIĆ (2002): Osnove lovstva. Hrvatski lovački savez,

Zagreb,str. 45-52.

**Primjer citiranja poglavlja u knjizi:**

1. KARLOVIĆ, M. (2004): Bolesti divljači, str.317-374. U: MUSTAPIĆ i sur.: Lovstvo, Hrvatski lovački savez, Zagreb.

**Primjer citiranja izvora sa interneta:**

1. CAPPELLI, E. (2004): Produttivita del Centro – statistiche dettagliate (1990-2004). Centro Pubblico Produzione Selvaggina “Montalto”.

[http://www.cppsmontalto.it/centre/productivity.htm,](http://www.cppsmontalto.it/centre/productivity.htm,%20%20) 14.05.2007.

**ili kad nije poznat autor**

2. ANONYMOUS (2004): Kako napisati seminarski rad? <http://gpp.pravo.hr/seminar/seminar.htm>, 13.07.2004.

* + 1. Popis priloga

Popis priloga slijedi iza sadržaja. Sadrži redni broj i naziv svih tablica grafikona, slika navedenih prema redoslijedu pojavljivanja u radu te stranicu na kojoj se tablica, grafikon odnosno slika pojavljuje.

Naslov «POPIS PRILOGA» piše se « Align Left », velikim, štampanim slovima pri vrhu stranice.

Primjer:

**POPIS PRILOGA**

**Popis tablica:**

Tablica br. 1 Težina i spol odstrijeljenih veprova po dobi ....................6

**Popis grafikona:**

Garfički prikaz br.1 Težina i spol odstrijeljenih veprova po dobi........14

**Popis slika:**

Slika br.1 Lešina križanca divlje svinje .................................................3

1. **ZAVRŠNI RAD**

Završni rad (za studente koji su upisali studij od akademske god. 2005./2006.) je u nekim segmentima sličan seminarskom radu. Dok je seminarski rad svojevrsna vježba, Završni rad predstavlja završni rad studija u kojem se očituje sposobnost studenta da u obliku pisanog dokumenta razradi zadanu stručnu temu, iznese teze, primjeni teorijska i praktična znanja stečena tijekom studija, koristi stručne i znanstvene metode i instrumentarije u obradi problema i izradi rada, samostalno se služi relevantnom domaćom i inozemnom literaturom te prikaže rezultate i izvede zaključke.

Tema završnog rada zadaje se u zadatku završnog rada. Završni rad student izrađuje pod nadzorom i po uputama mentora.

U pravilu bi Završni rad trebao biti opsega oko trideset stranica, s 1800 znakova po stranici, odnosno oko 25 stranica rada bez dodataka (sadržaja, uvoda, priloga, životopisa,...).

**Postupak prijave završnog ispita:**

1. Student u referadi podiže formulare i to:   
 - molbu za zadavanje završnog rada   
 - zadatak završnog rada  
2. S navedenim formularima kandidat se mora javiti mentoru, s kojim popunjava

formulare, nakon čega ih (POTPISANE) predaje u referadu s indeksom,

odnosno Odboru za završne ispite koji daje suglasnost za temu i mentora te

određuje Ispitno povjerenstvo.

3. Od dana odobrenja teme student je dužan izraditi završni rad i obraniti ga u

roku 4 mjeseca.   
4. Prije tvrdog uvezivanja završnog rada kandidat predaje rad na čitanje

članovima Povjerenstva, a tek nakon odobrenja, rad može tvrdo uvezati i 3

primjerka predati u Studentsku referadu.

5. Obrana se zakazuje od dana predaje rada najkasnije za 30 dana, a ne prije 7

dana.

**2.1. Struktura završnog rada**

Završni rad mora biti strukturiran po poglavljima. Preporuča se uobičajena struktura rada ukoliko su provedena vlastita istraživanja - sažetak, popis priloga, uvod, materijali i metode, rezultati, rasprava, zaključci, literatura, odnosno ukoliko je riječ o teorijskom radu - sažetak, popis priloga, uvod, teorijski dio, rasprava i zaključci, literatura. Struktura rada može iz opravdanih razloga odstupati od uobičajene, ali uz odobrenje mentora. Sažetak mora biti napisan na hrvatskom i engleskom jeziku. Prije sažetka treba napisati naslov rada na hrvatskom I engleskom jeziku.

#### Način pisanja završnog rada

Kod pisanja završnog rada mora se udovoljiti sljedećim zahtjevima:

- završni rad se piše standardnim hrvatskim književnim jezikom, latiničnim pismom.

- dozvoljena je upotreba isključivo SI sustava mjernih jedinica. Vrijednosti izražene u drugim jedinicama mogu biti navedene samo dodatno u zagradi, ako je to povoljnije za razumijevanje, npr. "... iznosi 50 s-1 (3000 okr./min)...".

- rad mora biti otisnut pomoću računala

- rad ne može biti pisan ili tiskan znakovima manjim od 3 (tri) niti većim od 4 (četiri) milimetra (visina slova 12 točaka, a naslova 14 podebljano). Znakovi moraju biti crne boje.

- za tiskanje rada preporuča se font “Arial CE” ili “Times New Roman CE”.

- rad se piše ili tiska samo na licu čistog bijelog papira formata A4, težine 80 g/m2.

- stranice teksta moraju biti orijentirane uspravno ("portret"). Iznimno, ako je potrebno na nekim stranicama može tekst biti orijentiran vodoravno ("pejsaž"), i to tako da lijevi rub položenog teksta odgovara donjem rubu uspravnog teksta.

- tekst se na uspravnu stranicu smješta unutar nevidljivog okvira (margina) koji je od lijevog ruba papira odmaknut za 2,5-3 cm, a od gornjeg, donjeg i desnog ruba za 2-2,5 cm.

Redoslijed stranica rada:

**- korica rada** - plastificirani tvrdi karton - zelene boje

- **prva stranica** nakon korica je prazna

- **druga stranica** je naslovna (kao korice) s tim da je ispod naslova udesno napisano ime i prezime mentora s titulom

- **treća stranica** je *Predgovor* (Izjava i zahvala kandidata) – nije nužno

- **na četvrtoj stranici** je naslov rada, *sažetak i ključne riječi* na hrvatskom i engleskom jeziku *(Abstract)*,

- **na petoj stranici** je *Sadržaj* po poglavljima s brojevima stranica na kojima se

poglavlja nalaze,

- **na šestoj stranici** se nalazi popis priloga,

- **na sedmoj stranici** počinje tekst rada (poglavlje Uvod itd.)

- stranice se obrojavaju rednim brojevima od 1 (jedan) na dalje. Prve stranice se ne obrojavaju (ako da, koriste se rimski brojevi), a obrojavanje počinje od Uvoda (početak teksta).

- poglavlja i podpoglavlja se obrojavaju: *{redni broj poglavlja}*.*{redni broj podpoglavlja u poglavlju}*, npr. "2. Materijali i metode", "2.1 Primijenjene metode"

- crteži, tablice i fotografije mogu biti složeni u tekst ili priloženi posebno kao dodatak. Bez obzira da li su složeni u tekst ili priloženi, svi crteži, tablice i fotografije moraju biti opisani i obrojeni prema redoslijedu:

npr. Slika br.1 Zec u šumi

Tablica br.1 Prikaz zabilježenih lokvi na području PP “Žumberak”

Grafički prikaz br. 1 Udio mladih zečeva u odstrijelu prema mjesecima

**- pri opisu slika i tablica treba slijediti pravilo da naslov slike uvijek dolazi ispod slike (crteža, fotografije, grafičkog prikaza i sl.), a naslov tablice dolazi iznad navedene tablice.**

- svi prilozi trebaju biti opisani i u tekstu rada

- svi dijelovi rada koji su nužno veći od formata A4 (karte, crteži i slično) slažu se (savijaju) na format A4 za uvez.

- uvezani rad se tvrdo ukoričuje. Na prednjoj strani korica se otiskuje tekst . Na unutrašnjoj strani stražnjih korica treba biti priređen džep potrebne širine i debljine za lako umetanje svih priloga koji se ne uvezuju, odnosno snimljenog rada na CD-u.

|  |
| --- |
| **VELEUČILIŠTE U KARLOVCU**  **ODJEL LOVSTVA I ZAŠTITE PRIRODE**  **STUDIJ LOVSTVA I ZAŠTITE PRIRODE**  **SLAVKO STRUNA**  **INVENTARIZACIJA LOKVI U PARKU PRIRODE «ŽUMBERAK – SAMOBORSKO GORJE»**  ZAVRŠNI RAD  KARLOVAC,2007. |

Primjer. Izgled omotne stranice završnog rada

|  |
| --- |
| **VELEUČILIŠTE U KARLOVCU**  **ODJEL LOVSTVA I ZAŠTITE PRIRODE**  **STUDIJ LOVSTVA I ZAŠTITE PRIRODE**  **SLAVKO STRUNA**  **INVENTARIZACIJA LOKVI U PARKU PRIRODE «ŽUMBERAK – SAMOBORSKO GORJE»**  ZAVRŠNI RAD  Mentor:  Prof.dr.sc.Antun Alegro  KARLOVAC,2007. |

Primjer. Izgled naslovne stranice završnog rada (druga stranica teksta, nakon korica)

#### SADRŽAJ

**1. UVOD.....................................................................................................................1**

**2. SMEĐI MEDVJED................................................................................................................8**

2.1. Klasifikacija i porijeklo............................................................................................................8

2.2. Sistematika i rasprostranjenost..............................................................................................8

**3. PRIRODNA OBILJEŽJA STANIŠTA SMEĐEG MEDVJEDA.......................................................15**

3.1 Podneblje...............................................................................................................................15

**4. ANTROPOGENI UTJECAJI NA SMEĐEG MEDVJEDA............................................................ 22**

4.1. Prometnice...........................................................................................................................22

**5. ZAKLJUČCI........................................................................................................................45**

**6. LITERATURA.....................................................................................................................47**

Primjer. Izgled stranice sadržaja.

2.1.1. Poglavlja završnog rada

Završni rad sastoji se od zasebnih cjelina – poglavlja. Ukoliko je kandidat tijekom izrade završnog rada proveo eksperimentalna ili terenska istraživanja, završni rad bi trebao uključivati sljedeća poglavlja:

1. sadržaj
2. popis priloga
3. uvod (uvodne napomene, problematika i cilj istraživanja, mjesto istraživanja)
4. materijal i metode (metode prikupljanja i obrade podataka)
5. rezultati
6. rasprava
7. zaključci
8. literatura

Ako se u završnom radu teorijski i pregledno obrađuju dosadašnje spoznaje iz nekog područja, tada se takav rad piše u stilu preglednog stručnog rada koji ne treba sadržavati eksperimentalni dio i vlastite rezultate, već mora proizlaziti iz najnovijih i najznačajnijih dostignuća u tom području. Pri tome se podrazumjeva da student u potpunosti razumije tekst, a ne da mehanički prepisuje dijelove tuđih radova ili knjiga (takvo prenošenje je stručno i etički nedopustivo), a sve mora biti popraćeno točnim bibliografskim navodom koji odgovara izvoru informacija.

U tom slučaju se preporuča podjela rada na poglavlja:

1. sadržaj
2. popis priloga
3. uvod (uvodne napomene i svrha rada)
4. teorijski dio (teorijsko iznošenje i razmatranje dosadašnjih spoznaja iz nekog područja)
5. zaključci (ukoliko je to potrebno, u dogovoru s mentorom, ovo poglavlje se može nazvati rasprava i zaključci)
6. literatura
7. **sadržaj i popis priloga**

Sadržaj je pregled tema po poglavljima i stranicama radi lakšeg snalaženja u radu. (Iza ovog poglavlja navodi se popis priloga razvrstan po slikama, tablicama i grafikonima.) Naslov «SADRŽAJ» i «POPIS PRILOGA» piše se kao i kod seminarskog rada (točka 1.2.2).

1. **uvod**

Završni rad započinje uvodom. Stranice uvoda se označavaju arapskim brojem 1. Uvod sadrži osnovne naznake problema koji se obrađuje u radu. Ovo poglavlje jasno se razlikuje od poglavlja predgovor koje nije obavezan dio rada. Riječ „UVOD“ piše se velikim slovima i označava arapskim brojem 1. U uvodu se kao podpoglavlje navodi problematika i cilj istraživanja (obrazloženje teme), u kojem se opisuje zadatak rada i postavlja teza koja bi trebala dati odgovor na njega. Kao posebno podpoglavlje valjalo bi navesti istraživano područje (ili mjesto istraživanja). Mjesto istraživanja je opis šireg područja na kojem je provedeno prikupljanje podataka za izradu završnog rada, a uključuje opis fitocenoloških, ekoloških i klimatoloških elemenata. Poželjno je opis područja nadopuniti geografskim i tematskim kartama.

**c. teorijski dio**

U ovom poglavlju se iznose i razmatraju do sada poznate spoznaje o odabranom problemu. Ovaj dio se također dijeli i piše u poglavljima i potpoglavljima.

1. **materijal i metode**

Ovo je poglavlje u kojem se iscrpno opisuju sve metode prikupljanja podataka, instrumenti i pomagala pri mjerenjima, te način obrade podataka. Preporuča se da se u ovom poglavlju uz opis instrumenata prikažu i fotografije.

1. **rezultati**

Rezultate mjerenja i istraživanja potrebno je statistički obraditi pomoću računala i grafički prikazati.

1. **rasprava**

Poglavlje u kojem se uspoređuju dobiveni rezultati s već postojećim i znanim primjerima iz literature.

1. **zaključci**

Završni rad završava zaključcima, koji se temelje na rezultatima istraživanja.

Kod nekih tema je uputno, jasnoće radi, dopustiti raspravu i zaključke u istom poglavlju. To se posebice odnosi na one radove koji su značajnim dijelom teorijske naravi. Preporučuje se da ovo poglavlje bude opsega 1-2 stranice.

1. **literatura**

Jednako kao i kod seminarskog rada. Literatura koja je citirana u tekstu mora obavezno biti navedena u popisu literature i obrnuto. Literatura se navodi abecednim redom prezimena prvog autora.

Primjer. Izgled stranice literatura.

**LITERATURA**

1. ALEGRO, A. (1981): Zaštita zeca. Lovački vjesnik 90 (6), 137-139.

2. ANDRAŠIĆ,D. (1979): Zoologija divljači i lovna tehnologija, Sveučilišna

naklada Liber. Zagreb, str. 87-90.

3. ČEOVIĆ, I. (1940): Lovstvo, Vlastita naklada. Zagreb, str. 34 – 40.

4. DARABUŠ, S., I.Z. JAKELIĆ(2002): Osnove lovstva. Hrvatski lovački savez,

Zagreb, str. 7-8.

5. PANEK, M., R. KAMIENARZ (1999): Relationships between density of brown

hare Lepus europaeus and Landscape structure in Poland in the years 1981-

1995. Acta Theriologica. 44, pp. 67-75.

6. WASILEWSKI, M. (1991): Population dynamics of the European hare *Lepus*

*europaeus* Pallas, 1778 in Central Poland. Acta Theriologica 36 (3-4), pp. 267-

274.

* 1. **Obrana završnog rada**

Vrijeme izlaganja pristupnika tijekom obrane završnog rada ograničeno je na 20 minuta, a isto toliko vremena ostavljeno je i za raspravu koja će uslijediti nakon izlaganja. Preporuča se izlaganje u obliku PowerPoint prezentacije.

Sve što se želi prikazati tijekom izlaganja (slike, programi, tablice, filmovi, itd.) mora biti izneseno unutar predviđenih 20 minuta. Često se događa da pristupnici prekorače vremensko ograničenje, a u tom slučaju komisija zaustavlja izlaganje i tada pristupnik nema priliku izreći najvažnije – zaključke.

**Preporučena struktura izlaganja na obrani diplomskog rada je sljedeća**:

1. Početak  
   - privucite pažnju  
   - naglasite važnost onoga o čemu ćete pričati
2. Pregled izlaganja  
   - izdvojite glavne točke vašeg izlaganja (bez detalja)
3. Glavni dio izlaganja  
   - pratite ranije izneseni sadržaj  
   - detaljnije naglasite samo najvažnije točke izlaganja  
   - ograničite se na glavne i bitne stvari  
   - ne iznosite opće poznate činjenice i ne ponavljajte se  
   - budite jasni kada prelazite s jedne teme na drugu
4. Rezultati i rasprava  
   - rezultate prikažite grafički   
   - ne prikazujete puno podataka tablično  
   - komentirajte rezultate  
   - usporedite svoj rad s drugim radovima
5. Zaključak  
   - kratki zaključak, KRATKI!, sve ostalo pripada u neki od prethodnih dijelova

IZJAVA (dolazi na kraju završnog rada prije poglavlja LITERATURA)

„Pod punom odgovornošću vlastoručnim potpisom potvrđujem da je ovo moj autorski rad čiji niti jedan dio nije nastao preslikavanjem, kopiranjem ili plagiranjem tuđeg sadržaja. Prilikom izrade rada koristio sam tuđe radove navedene u popisu literature, ali nisam kopirao niti jedan njihov dio osim citata za koje sam naveo autora i izvor te ih jasno označio navodnim znakovima. U slučaju da se u bilo kojem trenutku dokaže suprotno, spreman sam snositi sve posljedice uključujući i poništenje javne isprave stečene dijelom i na temelju ovog rada.“

U Karlovcu, datum.

Vlastoručni potpis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime studenta